wickkiey/tamil-wikipedia-chunked huggingface dataset:
# மாரடைப்பு

## நோயியல்

### திடீர் இரத்தக்குழாய்க் கூட்டறிகுறி

திடீர் இரத்தக்குழாய்க் கூட்டறிகுறி அல்லது கடிய முடியுருத்தமனிக் கூட்டறிகுறி என்பது நிலையற்ற மார்பு நெரிப்பு (unstable angina), ST உயர்வு இதயத்தசை இறப்பு, ST உயர்விலா இதயத்தசை இறப்பு ஆகியவற்றை உள்ளடக்கியது. இதயத்திசு இறப்பு என்றாலே பெரும்பாலான வேளைகளில் இதய மின்துடிப்புப் பதிவியில் ST உயர்ந்து இருக்கும். ஆனால் நிலையற்ற மார்பு நெறிப்பில் ST உயர்வு காணப்படாது. இரண்டு வகை இதயத்திசு இறப்பிலும் நெஞ்சு வலி காணப்பட்டாலும் இரண்டையும் வேறுபடுத்தி அறிய வேண்டியது மிகவும் அவசியம். ஏனெனில் இவ்விரண்டு நிலைகளும் ஒன்றுக்கொன்று முற்றிலும் வேறுபட்ட வகையில் மருத்துவமளிக்கப்பட வேண்டியவை.
| நிலையற்ற மார்பு நெரிப்பு (UA - unstable angina) / ST உயர்விலா இதயத் திசு இறப்பு *(NSTEMI - Non ST Elevation MI)* | ST உயர்வு இதயத் திசு இறப்பு *(STEMI - ST Elevation MI)* |  |
| --- | --- | --- |
| குழலியக்குருதியுறைமையால் முழுமையாகக் குருதிக்குழாய் அடைக்கப்படாது. | குருதிக்குழாய் முற்றிலும் அடைக்கப்பட்டுவிடும். |  |
| ஓய்வில் ஏற்படும் வலி அல்லது உடலுழைப்பில் உண்டாகும் மாரடைப்பு மோசமாதல் அல்லது சாதாரண உடலுழைப்பின் போது கூட ஏற்படும் மிக மோசமான வலி | ஓய்வில் ஏற்படும் நெஞ்சு வலியும் அதைத் தொடர்ந்த இதயத் தசை இறப்பும் |  |
| ST உயர்வு காணப்படாது, டிரோப்போனின் உயர்வு நிலையற்ற மார்பு நெறிப்பில் காணப்படாது. ST உயர்விலா இதயத் திசு இறப்பில் காணப்படும்.. | ST உயர்வு, டிரோப்போனின் உயர்வு காணப்படும் |  |
| குருதி நார்க்கரைப்பான்கள் ( fibrinolytics) வகை சேர்ந்த இரத்தக்கட்டி கரைப்பான்கள் தரப்படக்கூடாது. | குருதி நார்க்கரைப்பான்கள் தரப்பட வேண்டும். | } |
# மாரடைப்பு

## அறுதியிடல்

நோயாளியின் முறைப்பாடுகள், நிலையை வைத்து முதன் முதலில் கணிக்கலாம். மின்னிதய வரைவு, இதய வேதிச்சுட்டிகள் (cardiac markers), முடியுருத்தமனிக் குழல் வரைபடம் என்பன அறுதியிடலை உறுதிப்படுத்துகின்றன.
# மாரடைப்பு

## மருத்துவம்

வலி நீக்கல்
வலி பரிவு *(sympathetic)* நரம்பு மண்டலத்தைத் தூண்டி இதயத் துடிப்பை அதிகரிக்கும். இதனால் ஏற்கனவே செயல் இழந்த நிலையில் உள்ள இதயம் மேலும் செயலிழக்கும். எரிகிற தீயில் எண்ணெய் ஊற்றுவது போன்றது இந்த வலி. எனவே வலியை உடனடியாகப் போக்க வேண்டும். சாதாரண வலி நீக்கிகள் எல்லாம் இந்த வலிக்கு பயன்படுத்தக் கூடாது. வலியைப் போக்க மார்ஃபின் சல்ஃபேட்டு 5 முதல் 10 மில்லிகிராம் சிரை வழியாய்த் தரப்பட வேண்டும். இதயத் திசு இறப்பால் பாதிக்கபட்டோருக்கு ஒரு போதும் தசையுள் *(intra muscular)*மருந்து செலுத்தக் கூடாது. பின்னர் இரத்தக் கட்டி கரைப்பான்களைத் தரும் போது ஊசி போட்ட இடத்தில் இரத்தக் கசிவு ஏற்பட்டு வீங்கிக் கொள்ளும்.  
மாரடைப்பு நோய் அறிகுறியுள்ள நோயாளிகள் அதிவிரைவில் போதிய வசதிகள் உள்ள மருத்துவமனையில் அனுமதிக்கப்படவேண்டும். நோயாளியின் இதயத்துடிப்பு தொடர்ச்சியாக கண்காணிக்கப்படவேண்டும். ஏனெனில் மாரடைப்பு ஏற்பட்டு முதல் ஓரிரு மணி நேரத்தில் இதயம் தாறுமாறாக துடிக்கும் வாய்ப்பு உள்ளது. அச்சமயம் உடனடியாக மின்னதிர்வு சிகிச்சை அளிப்பதே உயிரைக்காக்க ஒரே வழியாகும்  
மூச்சுத்திணறல் ஏற்பட்டால் நோயாளிக்கு ஆக்ஸிஜென் அளிக்கப்படவேண்டும்.  
ஆஸ்பிரின் மாத்திரை 325 மிகி, குலோபிடோக்ரேல் மாத்திரை 300 மிகி மற்றும் ஸ்டேடின் மாத்திரை 80 மிகி அளிக்கப்படவேண்டும்.  
கேத்தீட்டரைசேஷன் லேப் வசதிகள் உள்ள மருத்துவமனை அருகில் இருப்பின் பிரைமரி ஆஞ்சியோபிளாஸ்டி சிகிச்சை மேற்கொள்ளப்படவேண்டும். இம்முறையில் உடனடியாக ஆஞ்சியோகிராம் பரிசோதனை செய்யப்பட்டு, இதய அடைப்பு ஸ்டென்ட் பொருத்தி நீக்கப்படுகிறது.  
கேத் லேப் வசதிகள் இல்லையெனில், இதய அடைப்பை கரைக்கக்கூடிய பைப்ரினோலைடிக்ஸ் மருந்து கொடுக்கப்படலாம்.
# மாரடைப்பு

## ஆராய்ச்சி

ஆண்கள் இரத்த தானம் செய்வது இதயத்திசு இறப்பைக் குறைக்கும் என்று சொல்லப்படுகிறது. ஆனால், இத்தொடர்பு உறுதிப்படுத்தப்படவில்லை.  
தங்களுடைய எலும்பு மஜ்ஜை இதயத் தமனிகளுக்குள் செலுத்தப்பட்டு குருத்தணு சிகிச்சை பெற்றோர் இதயத்திசு இறப்புக்குப் பின் முன்னேற்றம் பெறுவதாய் ஆராயப்பட்டுள்ளது. உயிரிப்பொருட்களைப் பயன்படுத்தி சிகிச்சை அளிப்பதற்கான ஆய்வுகள் அனைத்தும் ஆரம்ப நிலையிலேயே உள்ளன.
# மாரடைப்பு

## குறிப்புகள்:

- மருத்துவர். டீன் ஓர்நிஷ அவர்களின் உலக புகழ் பெற்ற புத்தகம் (Dr. Dean Ornish's Program for Reversing Heart Disease: The Only System Scientifically Proven to Reverse Heart Disease Without Drugs or Surgery)
- புத்தகம்:Preventive cardiology: a practical approach By Nathan D. Wong, Henry Richard Black, Julius M. Gardin
- புத்தகம்: Cardiovascular Prevention and Rehabilitation By Joep Perk, Peter Mathes, Helmut Gohlke, Catherine Monpère, Irene Hellemans
- புத்தகம்:Cardiac Rehabilitation By William Kraus, Steven J. Keteyian
- இந்தியா, அமெரிக்க மற்றும் பிரித்தானிய இதய மையத்தின் வலைப் பின்னல்கள் (www.healthy-india.org/preventheart.asp/www.americanheart.org / www.bhf.org.uk/ http://www.nhlbi.nih.gov/health/dci/Diseases/HeartAttack/HeartAttack_Prevention.html)
- Evidence based studies: PubMed journal: (e.g Intensive lifestyle changes for reversal of coronary heart disease.Ornish D, Scherwitz LW, Billings JH, Brown SE, Gould KL, Merritt TA, Sparler S, Armstrong WT, Ports TA, Kirkeeide RL, Hogeboom C, Brand RJ.Department of Medicine, California Pacific Medical Center, San Francisco, USA. DeanOrnish@aol.com)
# கனடாவில் நலம் பேணல்

**கனடாவில் நலம் பேணல்** என்பது மக்களின் உடல் உள சமூக நலம் எவ்வாறு கனடிய நாட்டில் பேணப்படுகிறது என்பது பற்றிய கட்டுரை. கனடாவில் முழுப்பொது நலம் பேணல் முறைமை உள்ளது. அதாவது ஒருவருக்கு அவசியமான அனைத்து மருத்துவ சேவைகளுக்கும் அவரின் பொருளாதார நிலைமைகளைப் பொருட்படுத்தாமல் அரசே நிதி வழங்கும். OECD நலம் பேணல் தரத்தில் கனடா நான்காவது இடத்தில் இருக்கிறது. இது இதன் சிறந்த நலம் பேணல் முறைக்குச் சான்றாகும்.
# கனடாவில் நலம் பேணல்

## அரசின் பங்கு

நடுவண் அரசு நிதியின் ஒரு பங்கை வழங்க, மிகுதி நிதி தந்து சேவையை வழங்குவது மாகாண அரசுகளின் பொறுப்பு. மேலும் நடுவண் அரசு நலம் புள்ளியியல், ஆய்வு, இயங்குவிதிகள், மற்றும் பழங்குடிகள், படைவீரர் ஆகியோருக்கான நேரடி மருத்துவ வசதிகளுக்கும் பெறுப்புடையது.
# கனடாவில் நலம் பேணல்

## நிதியாக்கம்

2007 ஆம் ஆண்டில் கனடாவின் நலம் பேணல் செலவு 160 பில்லியன் கனடிய டொலர்கள் ஆகும். இது GDP இன் 10.6 விழுக்காடு ஆகும். 70% செலவுகள் அரசால் ஏற்றுக்கொள்ளப்பட்டவை. 30% செலவுகள் தனியார் காப்புறுதி அல்லது நேரடிச் செலவு ஆகும்.
# கனடாவில் நலம் பேணல்

## வரலாறு

18 ஆம் நூற்றாண்டிலேயே ஐரோப்பியரின் குடியேற்றம் பெரிதும் நிகழ்ந்தது. அதற்கு முன் வாழ்ந்த பழங்குடி மக்களிடம் மருத்துவம் பற்றிய மரபுவழி அறிவு இருந்தது. 19 ஆம் நூற்றாண்டின் தொடக்கங்களில் பொது நலம் தொடர்பாக ஒரு வலுவான அமைப்பொழுங்கு இருக்கவில்லை. தொற்று நோய்களைத் தடுப்பதற்காக நோயாளிகளை ஒதுக்கி வைக்கும் *(isolation)* நடவடிக்கை மட்டுமே நடந்தது. 1842 பிரித்தானியாவில் "Report on the Sanitary Conditions of the Labouring Population of Great Britain" என்ற அறிக்கை வெளியிடப்பட்டது. 1875 ஆம் ஆண்டு பிரித்தானியாவில் ஆங்கில பொதுநலச் சட்டம் 1875 கொண்டுவரப்பட்டது. அதைத் தொடர்ந்து 1884 ஒன்ராறியோ மாகாணமும் இதை ஒத்த சட்டத்தைக் கொண்டுவந்தது. இந்த சட்டம் உள்ளூர் ஆட்சிகள் ஒவ்வொன்றிலும் பொது நலச் சபை அமைக்கப்பட்டு, சுகாதாரம், தொற்று நோய் கட்டுப்பாடு, ஏழை மக்களுக்கு அவசிய மருத்துவ சேவை ஆகியவற்றை வழங்க வேண்டும் என்பதை சட்டமாக்கியது. இதே போல பிற மாகாணங்களிலும் நடைபெற்றது.  
நடுவண் அரசு நலத் துறையை 1919 ஆம் ஆண்டில் அமைத்தது. இக்காலத்தில் மருத்துவம் தனியாரிடமே பெரிதும் இருந்தது. அடித்தட்டு மக்களுக்கு மருத்துவசேவை போதிய அளவு கிடைக்கவில்லை. இலாபத்தை குறிவைத்த மருத்துவத்துறை நோய்களை வரும்முன் காப்பதை விட வந்தபின் குணப்படுத்துவதிலேயே அக்கறை காட்டியது. இப்படிப்பட்ட குறைகளை முன்னிறுத்திய தொழிலாளர்களும், Co-operative Commonwealth Federation கட்சியும் கிளர்ச்சி செய்தன. மேலும் இரண்டாம் உலகப் போருக்குப் பின்னர் மக்களின் பொது நலத்தைப் பேணுவது நாட்டின் பாதுகாப்புக்கும் அவசியம் என்று உணரப்பட்டது. இவற்றின் நீட்சியாக மருத்துவ மனைகளுக்கு அரசு நிதியுதவி செய்யத் தொடங்கியது. அதைத் தொடர்ந்து தனியார் மருத்துவர்கள் சேவையும் மருத்துவர்களின் எதிர்ப்பை மீறியும் நிதியுதவி பெற்றது. எந்த எந்த மருத்துவ சேவைகளுக்கு அரசு நிதியுதவி செய்வது தொடர்பாக ஆய்வதற்காக அமைக்கப்பட்ட 1960 Royal Commission on Health Services, முழுப் பொது நலம் பேணல் முறைமையைப் பரிந்துரைத்தது. இது பின்னர் வந்த அரசுகளால் நிறைவேற்றப்பட்டது.  
கனடா நலச் சட்டம் 1984 ஆம் ஆண்டு நடுவண் அரசால் பொது நலம் தொடர்பாக ஏற்றுக்கொள்ளப்பட்ட சட்டமாகும். இது நடுவண் அரசிடம் இருந்து மாகாணங்கள் நிதி பெறுவதற்கான அடிப்படை விதிகளையும், நிபந்தனைகளையும் வரையறுக்கிறது. இவை முழுப்பொது நலம் பேணல் சேவைகளை வலியுறுத்தி அமைகின்றன.
# பிரீட்ரிக் கையக்

**பிரீட்ரிக் ஆகஸ்ட் வொன் கையக்** (*Friedrich August von Hayek*, மே 8, 1899 - மார்ச் 23, 1992) என்பவர் ஒரு ஆஸ்திரிய - பிரித்தானிய நோபல் பரிசு பெற்ற பொருளியலாளர், அரசியல் மெய்யியல் சிந்தனையாளர். இவர் சமவுடைமை, பொதுவுடைமைக் கொள்கைகளுக்கு எதிராக தனிமனித சுதந்திரம், தாராண்மைவாதம், திறந்த சந்தை முதலாளித்துவம் ஆகியவற்றை முன்னிறுத்தினார். அரசானது அதன் வரையறுக்கப்பட்ட பொறுப்புகளுக்குள் கட்டுப்படுத்தப்பட்டிக்க வேண்டும் என்று இவர் கருதினார். கட்டுப்பாடுகள் மிகுந்த சமூகத்தில் ஆக்கத்திறன் மிக்க படைப்பாக்கம் இருக்காதென்று கூறினார்.
# வன் தட்டு நிலை நினைவகம்

**வன்தட்டு நிலை நினைவகம்** (**வநிநி**, Hard Disk Drive, HDD) என்பது கணினிகளில் உள்ள நிலையான நினைவகம். குறிப்பாக மேசைக் கணினி, மடிக்கணினி, குறுமடிக்கணினி (net top), போன்ற கணினிகளில், இயக்குதள மென்பொருள் முதல் பல பயன்பாட்டு நிரல்கள் கொண்ட மென்பொருள்கள் வரை பலவற்றையும் நிலையாக சேமித்து வைக்கும் நினைவகம். கணினியை இயக்கும் மின்னாற்றலை நீக்கினாலும், அழிந்து போகாமல் நினைவில் வைத்திருப்பதால் இதனை அழியா நினைவகம (non-volatile memory) வகை என்றும், நிலை நினைவகம் என்றும் கூறுவர். இந்த வன்தட்டு நிலை நினைவகத்தில் (வநிநி) காந்தப் பூச்சுடைய வட்டமான தட்டுகளில் (வட்டைகளில்), 0,1 என்னும் இரும முறையில் தரவுகள் குறியேற்றப்பட்டு பதிவு (encode) செய்யப்பட்டிருக்கும். இத் தட்டுகள் மணித்துளிக்கு (நிமிடத்திற்கு) பல்லாயிரக்கணக்கான முறை சுழலவல்லவை, எனவே எண்ணிமத் தரவுகளை இந்த காந்தப்பூச்சுள்ள வட்டைகளில் முறைப்படி விரைவாகப் பதிய வைக்கவும் (இதற்கு *எழுதுதல்* என்று பெயர்), ஏற்கனவே பதிந்துள்ளதை (எழுதியதை)ப் *படிக்கவும்* முடியும்.  
வன்தட்டு நிலை நினைவகத்தை (வநிநி) முதன்முதலாக, தனிமனிதப் பயன்பாட்டுக்கான மேசைக்கணினிகள் தோன்றும் முன்னரே 1956 இல் ஐபிஎம் (IBM) நிறுவனம் உருவாக்கிப் பயன்படுத்தியது ). ஆனால் இன்று இவை கணினிகள் மட்டுமன்றி, எண்ணிம நிகழ்பட ஒளிப்படக் கருவி (digital video recorder) முதல் செல்பேசிகள் (அலைபேசி) வரை பல எண்ணிமக் கருவிகளும், அறிவியல் கருவிகளிலும் பயன்படுகின்றன.
கணினியில் தரவுகளை தேக்கிவைக்கப் பெரும்பாலும் பயன்படுத்தப்படும் துணையுறுப்பு வன்வட்டாகும். வன்தட்டுக்களின் கொள்வனவு பல்வேறு பெறுமானங்களை கொண்டிருக்கும்.அவசியத்திற்கேட்ப தேவையான அளவில் கொள்வனவு செய்து கொள்ளலாம். இந்த வன்தட்டுக்களில் தரவுகள் காந்தத் தட்டுக்களில் (platters) தேக்கிவைக்கப்படும். வன்வட்டில் இவ்வாறு ஒன்றுக்கு மேற்பட்ட தட்டுக்கள் இருக்கலாம். அவை எல்லாம் சுழல்தண்டில் பொருத்தப்பட்டிருக்கும். இத்தட்டுக்கள் ஒரே தடவையில் ஒரே கதியில் சுழலும். அதே வேளை அத்தட்டுக்கள் ஒவ்வொன்றுக்கும் தனித்தனியே வாசிப்பு பொருத்தப்பட்டிருக்கும்.வன்தட்டின் கதி ,அதன் பெறுவழி நேரத்தை கொண்டு அளக்கப்படும். இப்பெறுவழி நேரம் மிகச்சிறிய பெறுமானத்தை எடுக்கும்.இந்நேரம் மில்லிசெக்கண்டில் அளக்கப்படும்.
# வன் தட்டு நிலை நினைவகம்

## வரலாறு

**வன்தட்டு நிலை நினைவகத்தின் முன்னேற்றங்கள்**  
| அளவுரு | தொடங்கப்பட்டது (1956) | மாற்றங்கள் (2017) | முன்னேற்றம் |  |
| --- | --- | --- | --- | --- |
| திறன்
(formatted) | 3.75 மெகாபைட் | 12 டெராபைட் | 3.2- மில்லியன் முதல் ஒன்று வரை |  |
| இருப்பு சார்ந்த அளவு | 68 கன அளவு | கன அளவு |  |  |
| எடை | 2000 பவுன்ட்ஸ் |  |  |  |
| செயல்படுத்தும் நேரம் | 600 மில்லி நொடிகள் | 2.5 ரேம்
200 முதல் ஒன்று வரை |  |  |
| விலை | ஒவ்வொரு மெகாபைட்டிற்கும் (1961) | US$0.032 ஒவ்வொரு ஜிகாபைட்டிற்கும் 2015 | 300 மில்லியன் முதல் ஒன்று வரை |  |
| தகவல் அடர்த்தி | சதுர அங்குலத்திற்கு 2,000 பைட்கள்&nbsp; | 1.3 டெராபைட் (சதுர அடி) 2015 | 650 மில்லியன் முதல் ஒன்று வரை |  |
| பொதுவான ஆயுட்காலம் | ~2000 hrs MTBF | ~22500 hrs MTBF | 11-to-one | } |  
தொகுப்பு வன்தட்டு நினைவகம் 1956 ஆம் ஆண்டு ஐபிஎம் நிறுவனத்திற்காக அறிமுகம் செய்யப்பட்டது, பின்பு அது சிறிய கணிப்பொறிகளுக்காக இவை மேம்படுத்தப்பட்டன. ஐபிஎம்மிற்கான முதல் இயக்கி 350 RAMAC என்பதனை 1956 ஆம் ஆண்டு ஏற்படுத்தப்பட்டது. அதன் அளவானது இரண்டு பதமி அளவிற்கு ஒப்பானது ஆகும். அதில் 3.75 மெகாபைட் அளவிற்கு கோப்புகளை சேமிக்க இயலும்.
# வன் தட்டு நிலை நினைவகம்

## அலகுகள்

வன்தட்டு நிலைநினைவகத்தின்]] கொள்ளளவினை அதனை உருவாக்கியவர்கள் ஜிகாபைட் மற்றும் டெராபைட் என்று கூறுகின்றனர். 1970 ஆம் ஆண்டுகளில் மில்லியன், மெகா, மற்றும் எம் போன்ற டெசிமல் அளவுகள் கொண்டு இயக்கியின் கொள்ளளவினை மதிப்பிட்டனர். மேலும் ரோம், ரேம் மற்றும் குறுந்தகடுகள் ஆகியவை அனைத்தும் பைனரியாகவே பொருள் கொள்ளப்பட்டன.
உதாரணம்: 1024 என்பது 1000 எம்.பி என்பதற்கு பதிலாகவே ஏற்பட்டது. ஆனால் கணிப்பொறியின் வன்பொருளானது இதனை 1024 என்பதாக எடுத்துக்கொள்ளாத போதும் அதனை மக்கள் தங்களது வசதிக்காகவே ஏற்படுத்திக்கொண்டுள்ளனர்.
# வன் தட்டு நிலை நினைவகம்

## வன்தட்டு வகைகள்

### அக வன்தட்டு (internal harddisk)

அக வன்தட்டு என்பது கணிப்பொறி பெட்டியில் இருக்கும் ஒரு உதிரி பாகமாக கருதப்படுகிறது. இது இயங்குவதற்கு மாற்றி முறை மின்வலு வழங்கி இடம் இருந்து மின்சாரம் பெறப்படும்.
# வன் தட்டு நிலை நினைவகம்

## வன்தட்டு வகைகள்

### புற வன்தட்டு (External harddisk)

புற வன்தட்டு என்பது கையடக்க வன்பொருள் ஆகும் இதை தனியாக எடுத்துச் செல்லலாம். இது யுனிவெர்சல் சீரியல் பஸ் என்னும் அகில தொடர் பட்டை மூலம் இயங்கக் கூடியது.
# வன் தட்டு நிலை நினைவகம்

## வன்தட்டு தயாரிக்கும் நிறுவனங்கள்

### அக வன்தட்டு தயாரிக்கும் நிறுவனங்கள்

1. சீகேட் (SEAGATE)
1. டோஷிபா (TOSHIBA)
1. வெஸ்டேர்ன் டிஜிட்டல் (WESTERN DIGITAL)
1. மக்ஸ்டோர்(MAXTOR)
1. சாம்சுங் (SAMSUNG)
# வன் தட்டு நிலை நினைவகம்

## விலையில் புரட்சி

**கடந்தகால மற்றும் நிகழ்கால வன்தட்டு நிலை நினைவகத்தின் காரணிகள்**  
| வடிவங்களின் காரணிகள்
(அங்குலம்) | நிலை | Dimensions
(மில்லிமீட்டரில்) | அதிகமான கொள்ளளவு | நினைவகத்தட்டுப்படுத்தி | நினைவகத்தட்டுப்படுத்தியின் கொள்ளளவு
per platter (ஜிகாபைட்) |  |  |  |
| --- | --- | --- | --- | --- | --- | --- | --- | --- |
| 3.5 | செயலில் | 146 | 101.6 | 19, 25.4 or 26.1 | 12 டெராபைட் (திசம்பர் 2016) | 5-8 | 1,149 |  |
| 2.5 | செயலில் | 100 | 69.85 | 5, 7, 9.5, 12.5, 15 or 19 | 5&nbsp;TB (2016) | 5 | 1,000 |  |
| 1.8 | வழக்கற்ற நிலை | 78.5 | 54 | 5 or 8 | 320&nbsp;GB (2009) | 2 | 220 |  |
| 8 | வழக்கற்ற நிலை | 362 | 241.3 | 117.5 | குறிப்பு இல்லை | குறிப்பு இல்லை | குறிப்பு இல்லை |  |
| 5.25 (FH) | வழக்கற்ற நிலை | 203 | 146 | 82.6 | 47&nbsp;ஜிகாபைட் (1998) | 14 | 3.36 |  |
| HH | வழக்கற்ற நிலை | 203 | 146 | 41.4 | 19.3&nbsp;GB (1998) | 4 | 4.83 |  |
| 1.3 | வழக்கற்ற நிலை | குறிப்பு இல்லை | 43 | குறிப்பு இல்லை | 40&nbsp;GB (2007) | 1 | 40 |  |
| 1 (CFII/ZIF/IDE-Flex) | வழக்கற்ற நிலை | குறிப்பு இல்லை | 42 | குறிப்பு இல்லை | 20&nbsp;GB (2006) | 1 | 20 |  |
| 0.85 | வழக்கற்ற நிலை | 32 | 24 | 5 | 8&nbsp;GB (2004) | 1 | 8 | } |
1988- 1996 ஆம் ஆண்டின் காலகட்டத்தில் வன்தட்டு நிலை நினைவகத்தின் விலையானது அதன் பைட்டின் அளவினைப் பொறுத்து நாற்பது சதவீதம் உயர்ந்தது. 1996-2003 ஆம் ஆண்டின் காலகட்டத்தில் 51 சதவீதம் உயர்ந்தது. 2003-2010 ஆம் ஆண்டுகளில்34 சதவீதம் உயர்ந்தது. ஆனால் 2011 ஆம் ஆண்டில் தாய்லாந்தில் ஏற்பட்ட வெள்ளப்பெருக்கு காரணமாக 2011- 2014ல் இந்த எண்ணிக்கையானது 14 சதவீதமாக குறைந்தது.
# வன் தட்டு நிலை நினைவகம்

## விலையில் புரட்சி

### புற வன்தட்டு தயாரிக்கும் நிறுவனங்கள்

1. சீகேட் (SEAGATE)
1. டோஷிபா (TOSHIBA)
1. வெஸ்டேர்ன் டிஜிட்டல் (WESTERN DIGITAL)
1. மக்ஸ்டோர்(MAXTOR)
1. சாம்சங் (SAMSUNG)
1. எடேடா (ADATA)
1. பப்பாலோ (BUFFALO)
# வன் தட்டு நிலை நினைவகம்

## காந்த பதிவு முறை

வன்தட்டு தரவுகளை காந்த பதிவு முறை வழியாக பதிவேற்றுகிறது .ஒரு பெர்ரோகாந்த மென் படலம் வாயிலாக இந்நிகழ்வு நடக்கிறது .இந்த காந்த அதிர்வுகள் இருமமாக(bits) சேமித்து வைக்கப்படும் .மேல இருக்கும் உட்பாகங்கள் சித்திரத்தில் இருக்கும் தட்டு போன்ற அமைப்பு பிளாட்ட்டர் எனப்படும் இந்த பிளாட்ட்டர் அளவு வன்தட்டு சேமிக்கும் திறன் பொருட்டு அதன் அளவு பெரிதாகும் .இதில் தான் நாம் சேமிக்கும் அனைத்து தரவுகளும் இருக்கும் .பொதுவாக 5400 சுழற்சி/நிமிடத்திற்கு அல்லது 7200சுழற்சி/நிமிடத்திற்கு மேசை கணினியில் பயன் படுத்தப்படுகிறது.
# வன் தட்டு நிலை நினைவகம்

## செயலாக்க பண்புகள்

### தகவல் பெற எடுக்கும் நேரம்

ஒரு வினாவை நாம் இயக்குதளத்தில் இடும்போதோ, ஒரு கட்டளையை பிறப்பிக்கும் போதோ. அதற்கு தேவையான தகவல்களை வன்தட்டிடம் இருந்து எவ்வளவு வேகமாக நமக்கு அதற்கான பதிலோ, அக்கட்டளைக்கான செயலோ நாடி பெறும் போது. அந்த நிமிட கணக்கை கொண்டு அதன் செயலாக்க பண்புகளை கணிக்கின்றனர்.
# வன் தட்டு நிலை நினைவகம்

## செயலாக்க பண்புகள்

### தரவு பரிமாற்ற விகிதம்

தரவு வன்தட்டில் இருந்து மற்ற சேமிப்பு வன்பொருளுக்கு பரிமாற்றம் நடைபெறும் விகிதம் பைட் அளவுகளால் கணக்கிடப்படுகிறது. அவை பெரும்பாலும் 1000 மெகாபைட்டு அளவுக்கு மேல் உள்ளது .
# வன் தட்டு நிலை நினைவகம்

## வன்தட்டு மின் நுகர்வு

மின் நுகர்வு என்பது எல்லா மின் சாதனபொருட்களுக்கும் இயல்பான ஒன்று. ஆனால் இந்த மின் நுகர்வு மடிக்கணினியில் பயன்படுத்தப்படும் வன்தட்டு தேர்வு செய்வதில் பெரும்பங்கு வகிக்கிறது ஏன் என்றல் கைக்கணினி, மடிக்கணினி ஆகியவை மின்கலத்தினைக் கொண்டு இயங்கும் மின்வன்பொருள்கள். (electronic hardware). அதிக நிமிட சுழற்சி கொண்ட வன்தட்டுகள் அதிக மின் நுகர்வு உடையவை .குறைந்த நிமிட சுழற்சி கொண்டவை குறைந்த மின் நுகர்வு உடையவை. ஆகவே நிமிட சுழற்சிக்கும் மின் நுகர்வுக்கும் நேரடி தொடர்பு உள்ளதை அறிய முடிகிறது.
# பி. சுசீலா

**பி. சுசீலா** அல்லது **புலப்பாக்க சுசீலா** (பிறப்பு: நவம்பர் 13, 1935) இந்தியாவின் முன்னணி திரைப்படப் பின்னணிப் பாடகி. தென்னிந்தியாவின் "இசைக்குயில்" என்றும் "மெல்லிசை அரசி"என்றும் அழைக்கப்படும் பி.சுசீலா தமிழ், தெலுங்கு, மலையாளம், கன்னடம் உட்படப் பல இந்திய மொழிகளில் நாற்பதாண்டுகளாக 25,000 பாடல்களுக்கு மேல் பாடியுள்ளார். இவர் இசையரசி எனவும் "கான கோகிலா" எனவும் "கான சரஸ்வதி" என்றும் அழைக்கப்படுகிறார்.
# பி. சுசீலா

## வாழ்க்கைச் சுருக்கம்

சுசீலா ஆந்திரா மாநிலத்தில் உள்ள விஜயநகரத்தில் புலப்பாக்க முகுந்தராவ், சரசம்மா ஆகியோருக்கு பிறந்தார். சுசீலாவுக்கு 5 சகோதரிகளும் 3 சகோதரர்களும் உள்ளனர். இவரது தந்தை ஒரு வழக்குறைஞராக இருந்தார். அங்குள்ள பெண்கள் உயர்நிலைப் பள்ளியில் கல்வி பயின்றவர். ஆந்திராவின் புகழ்பெற்ற இசை மேதை துவாரம் வெங்கடசாமி நாயுடுவிடம் முறையாக இசை பயின்றவர்.
# பி. சுசீலா

## இசைத் துறை

சுசீலா 1950-ஆம் ஆண்டில் சென்னை வானொலியில் *பாப்பா மலர்* நிகழ்ச்சியில் பாடத்தொடங்கினார். சுசீலாவின் இசைத்திறமையைக் கண்ட இயக்குநர் கே. எஸ். பிரகாஷ்ராவ் தனது பெற்ற தாய் படத்தில் முதன் முதலில் பின்னணி பாட வைத்தார். 1953 -ஆம் ஆண்டில் இப்படத்தில் ஏ. எம். ராஜாவுடன் இணைந்து பெண்டியாலா நாகேஸ்வரராவின் இசையமைப்பில் *எதுக்கு அழைத்தாய்* என்ற பாடலைப் பாடினார். 1955 இல் வெளிவந்த கணவனே கண் கண்ட தெய்வம் படத்தில் இடம்பெற்ற *எந்தன் உள்ளம் துள்ளி விளையாடுவதும்*, *உன்னைக் கண் தேடுதே* என்ற பாடல்கள் சுசீலாவுக்குப் பெயரை வாங்கிக் கொடுத்தன. சுதர்சனம் இசையமைத்த "டொக்டர்" என்ற சிங்களப் படத்திலும் பாடியுள்ளார்.  
பல பாடல்களுக்கு ஏராளமான விருதுகளை வாங்கியுள்ளார். 1969-ஆம் ஆண்டில் அகில இந்தியப் பாடகிக்கான பரிசைப் பெற்றுக் கொண்டார். இவர் கடைசியாக 2008-ஆம் ஆண்டில் வெளிவந்த சில நேரங்களில் என்ற திரைப்படத்தில் *பொட்டு வைத்த* என்ற பாடலைப் பாடினார்.  
1957-ஆம் ஆண்டில் டாக்டர் மோகன்ராவ் என்பவரைத் திருமணம் புரிந்தார். இவர்களுக்கு ஜெய் கிருஷ்ணா என்ற மகன் உள்ளார்.
# பி. சுசீலா

## கல்வி

பள்ளிப்படிப்பு முடிந்ததும், விஜயநகரத்தின் முதல்வராக இருந்த துவாரம் வெங்கடசாமி நாயுடுவின் கீழ் மகாராஜாவின் இசைக் கல்லூரியில் சுசீலா சேர்ந்தார் , மேலும் ஆந்திர பல்கலைக்கழகத்தில் முதல் வகுப்பில் ஆந்திர பல்கலைக்கழகத்தில் இசை டிப்ளோமாவை மிகச் சிறிய வயதிலேயே முடித்தார்.  
பி. சுசீலா 1950 முதல் 1990 வரை தென்னிந்தியாவின் மிக வெற்றிகரமான பின்னணிப் பாடகி ஆனார்.
# பி. சுசீலா

## தொழில்

### அறிமுகம்: 1950-1954

இசை நேசிக்கும் குடும்பத்தில் பிறந்த சுசீலா மிகச் சிறிய வயதிலேயே முறையான கிளாசிக்கல் இசை பயிற்சி மூலம் வளர்க்கப்பட்டார். அவர் தனது பள்ளி மற்றும் விஜயநகரம் நகர நிகழ்வுகளில் அனைத்து இசை போட்டிகளிலும் கலந்து கொண்டார். அந்த நாட்களில் தனது விரிவான பயிற்சியின் மூலம் பாடல்களைப் பாடுவதில் முக்கியமான நுணுக்கங்களை அவர் வெளிப்படுத்தினார். அகில இந்திய வானொலியில் (ஏ.ஐ.ஆர்) தங்கள் தனிப்பட்ட நிகழ்ச்சி ஒளிபரப்பிற்காக சில பாடல்களையும் பாடினார் .  
1950 ஆம் ஆண்டில், இசை இயக்குநர் பெண்டியால நாகேஸ்வர ராவ் தனது புதிய திரைப்பட இசையமைப்பிற்காக பாட சில புதிய குரல்களைத் தேடிக்கொண்டிருந்தார் . வானொலியில் நிகழ்த்திய மிகச் சிறந்த பாடகர்களில் சிலரை பட்டியலிட உதவ அவர் ஏ.ஐ.ஆரை அணுகினார். சில முழுமையான ஆடிஷன் சோதனைகளுக்குப் பிறகு சுசீலா தேர்ந்தெடுக்கப்பட்ட ஐந்து பாடகர்களை ஏ.ஐ.ஆர் அனுப்பியது. அவர் உடனடியாக தமிழ் படத்துக்கு ஒப்பந்தம் செய்யப்பட்டார். பெற்ற தாய் திரைப்படத்தில் ஒரு டூயட் பாடலான "எதுக்கு அழைத்தாய்" கொண்டு (1952) முற்பகல் ராஜா . இதன் பின்னர் தெலுங்கில் செய்யப்பட்டது கண்ணா Talli அவர் அதே டூயட் பாடலை கண்டசாலவுடன் பதிவுசெய்தார். இதனால் ஏ.வி.எம் ஸ்டுடியோஸில் அவருக்கு நீண்டகால வேலை கிடைத்தது. ஒரு நிலையான மாத சம்பளத்துடன் அவர்களின் தயாரிப்புகளுக்கு மட்டும் பாடுவது. ஸ்டூடியோ உரிமையாளர் ஏ.வி. மெய்யப்பன் சுசீலா நடித்து தமிழ் உச்சரிப்பில் திறன்களை சாணைக்கல் ஒரு தமிழ் பயிற்சியாளர் பணியமர்த்தப்பட்டார். இவ்வாறு சுசீலா இசை மற்றும் மொழி பற்றி ஏராளமான அறிவைப் பெற்று தனது புகழ்பெற்ற வாழ்க்கையைத் தொடங்கினார். அவர் 1954 இல் மடிதுன்னோ மராயா படத்துடன் கன்னட மொழியில் அறிமுகமானார் .
# பி. சுசீலா

## தொழில்

### திருப்புமுனை: 1955 - 1960

1950-களில் பி. லீலா, எம்.எல். வசந்தகுமாரி, ஜிக்கி போன்ற புகழ்பெற்ற பெண் பாடகர்களின் ஆதிக்கத்துடன் ஒரு புதியவர் இசைக் காட்சியில் நுழைவது எளிதல்ல. ஆனாலும், சுசீலா தனது தனித்துவமான மற்றும் தெளிவான குரல்களால் தனது சொந்த அடையாளத்தை வெளிப்படுத்தினார். 1955-ஆம் ஆண்டில், சுசீலா தமிழ் மற்றும் தெலுங்கு திரையுலகில் தனது பாடல்களிலிருந்து பிரபலமான பாடல்களைப் பெற்றார். 1955-ஆம் ஆண்டில் வெளியிடப்பட்ட மிஸ்ஸியம்மா மிகவும் பிரபலமான பாடல்களைக் கொண்டிருந்தது, இது வலுவான கர்நாடக கிளாசிக்கல் சாரத்துடன் ஆதரிக்கப்பட்டது. சுசீலா கேட்பவர்களிடையே ஒரு பெரிய தாக்கத்தை உருவாக்கியது. அதே ஆண்டு வெளியான தமிழ்த் திரைப்படமான 'கணவனே கண் கண்ட தெய்வம்' அவருக்கு தமிழகத்தில் வீட்டுப் பெயரை உருவாக்கியது.  
1955 முதல் 1960‐கள் மற்றும் 1970‐கள் முதல் 1985 வரை தயாரிக்கப்பட்ட கிட்டத்தட்ட எல்லா படங்களிலும் பாடிய சுசீலாவின் ஒரு பெரிய மரபு தொடங்கியது. புகழ்பெற்ற தமிழ் இசைக்கலைஞர்கள் விஸ்வநாதன் - ராமமூர்த்தி இருவரும் தமிழ் சினிமா வரலாற்றில் மிகவும் பசுமையான பாடல்களை சுசீலாவின் குரலில் இயற்றினர். தெலுங்கில் புகழ்பெற்ற பாடகர்களான கண்டசாலா, தமிழில் டி.எம். சௌந்தரராஜன் மற்றும் கன்னடத்தில் பி.பி. ஸ்ரீனிவாஸ் ஆகியோருடன் அவரது டூயட் பாடல்கள் தென்னிந்திய இசைத்துறையில் டூயட் பாடல்களின் புதிய சகாப்தத்தை குறித்தது. அவர், டி.எம். சௌந்தரராஜனுடன் விஸ்வநாதன் - ராமமூர்த்தியுடன் நூற்றுக்கும் மேற்பட்ட பாடல்களைப் பதிவு செய்தார். இப்படத்திற்காக சுசீலாவின் பிளாக்பஸ்டர் கன்னட பாடல் "விராஹா நூரு நூரு தாராஹா" இந்திய சினிமாவில் சிறந்த 10 பசுமையான பாடல்களில் எடகல்லு குடடா மேலே பட்டியலிடப்பட்டுள்ளது. நடிகை ஜெயந்தியுடனான அவரது கலவை கர்நாடகாவில் மிகவும் பிரபலமானது.
# பி. சுசீலா

## தொழில்

### வெற்றிகரமான ஆதிக்கம்: 1960 - 1985

1960 களின் முற்பகுதியில் சுசீலா அனைத்து தென்னிந்திய மொழிப் படங்களிலும் மறுக்கமுடியாத முன்னணி பெண் பாடகியாக வளர்ந்ததைக் கண்டார். 1960 ஆம் ஆண்டில் சீதா படத்திற்கான வி. தட்சிணாமூர்த்தி இசையமைப்போடு சுசீலா மலையாள படங்களில் நுழைந்தார் . அப்போதிருந்து, ஜி.தேவராஜன் , எம்.கே. அர்ஜுனன் போன்ற அனைத்து மலையாள இசையமைப்பாளர்களுடனும் ஏராளமான ஹிட் பாடல்களைப் பதிவு செய்தார் . மூத்த பாடகர் கே.ஜே.யேசுதாஸுடன் பல மலையாள டூயட் பாடல்களைப் பதிவு செய்தார். எம்.எஸ்.வி 1965 ஆம் ஆண்டில் ராமமூர்த்தியுடன் பிரிந்த பின்னரும், எம்.எஸ்.வி யின் கீழ் டி.எம்.சவுந்தர்ராஜன் மற்றும் பிறருடன் அவரது டூயட் பாடல்களும் அவரது தனி பாடல்களும் பார்வையாளர்களிடையே மிகவும் பிரபலமாக இருந்தன, மேலும் 1960 முதல் ஒவ்வொரு இசை இசையமைப்பாளர் மற்றும் திரைப்பட தயாரிப்பாளருக்கும் தனது முதல் தேர்வு பாடகியாக அமைந்தது. 1985 க்கு எம்.எஸ்.வி இசையில் தனது முதல் தந்தது சிறந்த பெண் பின்னணிப் பாடகருக்கான தேசிய திரைப்பட விருது தமிழ்த் திரைப்படத்தில் "நாளை இந்த வேளை" தனது நிறைவாக கடத்தலுக்கு 1969 ல் உயர்ந்த மனிதன். அதே பாடல் அவருக்கு தமிழ்நாடு மாநில விருதையும் பெற்றது . இதன் மூலம், இந்தியாவில் மிகவும் கண்ணியமான தேசிய விருதுகளைப் பெற்றவர்களில் சுசீலா ஒருவரானார். இந்த ஆண்டுகளில் இந்தியாவின் நைட்டிங்கேல்,லதா மங்கேஷ்கர் சுசீலாவுடன் ஒரு வலுவான நட்பை வளர்த்துக் கொண்டார், மேலும் அவரது அனைத்து படைப்புகளையும் அடிக்கடி பாராட்டினார். ஜந்தப்பிரதா சூப்பர் டான்ஸுடன் "ஸ்ரீ பாக்ய ரேகா - ஜனனி ஜனானி" பாடலுடன் சண்டிபிரிய திரைப்படத்தில் அவரது பணி அற்புதமானது. எம்.எஸ்.விஸ்வநாதன் அவரது வழிகாட்டியாகக் கருதப்படுகிறார், மேலும் அவரது இசை இயக்கத்தில் 1955 முதல் 1995 வரை அதிகபட்ச பிரபலமான ஹிட் பாடல்களைக் கொண்டுள்ளார்.  
1970 களில் சுசீலா தனது பிரதான வடிவத்தில் தேசிய மற்றும் தென்னிந்தியாவின் நான்கு மாநிலங்களிலும் கிட்டத்தட்ட அனைத்து விருதுகளையும் வென்றார். இந்த காலகட்டத்தில் கே.வி.மகாதேவன், லக்ஷ்மிகாந்த் பியரேலால், எல். வைத்தியநாதன் மற்றும் லக்ஷ்மி கிரண், எஸ்.எல். மனோகர், அஜித் வணிகர், ஜி. தேவராஜன் மற்றும் எஸ்.என். திரிபாதி ஆகியோருடன் இந்தி பாடல்களையும் பதிவு செய்தார். இந்த சகாப்தத்தில்தான் அவர் மற்றொரு சிறந்த இந்திய இசை இயக்குநர் இளையராஜாவுக்கு சில குறிப்பிடத்தக்க பாடல்களைப் பாடினார் . எம்.எஸ்.வி மற்றும் இளையராஜாவுடனான தனது வலுவான தொடர்புடன் 1980 முதல் ஜானகி ஒரு முன்னணி இடத்தைப் பிடித்திருந்தாலும், சுஷீலா 1985 வரை தொடர்ந்து முதலிடத்தில் இருந்தார், 1985 க்குப் பிறகும் அவரது புகழ்பெற்ற குரல்களுக்காக பல இசை இயக்குநர்களால் தேர்வு செய்யப்பட்டார். 1986 க்குப் பிறகு, அவர் திரைப்படப் பாடல்களைத் தேர்ந்தெடுத்து 2005 வரை திரைப்படப் பாடல்களைத் தொடர்ந்தார்.
# பி. சுசீலா

## தொழில்

### திரைப்படங்கள் அல்லாதவற்றுக்கு மாற்றம்: 1985– 2000கள்

உடன் எஸ். ஜானகி மற்றும் வாணி ஜெயராம் 1985 முதல் தெற்கு திரைப்படப் பாடல்களின் சென்டர் அரங்கில் மீது எடுத்து கே.எஸ். சித்ரா தன் வாழ்க்கைத் தொழிலை ஆரம்பித்த, சுசீலா மெதுவாக அவர் பக்திப்பாடல்கள் மற்றும் ஒளி இசையை படங்களில் இருந்து கவனம் மாற்றினார். ஆனால் 1984 முதல் 1999 வரை அவர் தொடர்ந்து மெல்லிசை திரைப்படப் பாடல்களைப் பாடினார், இருப்பினும் 1985க்குப் பிறகு அவர் திரைப்படங்களில் பாடுவதற்கான சலுகைகளை குறைத்தார். அவர் கூட தெலுங்கு படங்களில் பாடல்களுக்கு விருதுகளை வென்றது விஸ்வநாத நாயகுடு 1987-ஆம் ஆண்டில் கோதாவரி பொங்கிந்தி 1989-இல் தமிழ் படம் வரம் 1989-இல் இந்த படத்தில் அவர் 1986 கிஷோர் குமாருடன் டூயட் பாடினார் Singhasan- "சல்தா ஹை டோ திலோன் கா கைசே சன்சார்" மற்றும் "தேரே லியே மைனே ஜனம்" பிரபலமாகின. உலகெங்கிலும் உள்ள பல சங்கங்கள் தங்களது ஒழுங்கமைக்கப்பட்ட நிகழ்ச்சிகளுக்கு நிகழ்ச்சிகளை நடத்த அழைத்த உலகம் முழுவதும் மேடை நிகழ்ச்சிகளிலும் அவர் அதிக கவனம் செலுத்தினார். அவர் பல்வேறு ஆடியோ நிறுவனங்களுக்காக 1000க்கும் மேற்பட்ட பக்தி பாடல்களைப் பதிவு செய்தார். 1988-ஆம் ஆண்டில், பாராட்டப்பட்ட இசை இசையமைப்பாளர் நௌசாத் அவரது மலையாளம் திரைப்படத்தில் "ஜானகி ஜானே" பாட வைத்தார் வலியுறுத்தினார் Dhwani . 1990 களில் இளையராஜா, ஏ.ஆர்.ரஹ்மான் மற்றும் பிறருக்காக தனது தொழில் வாழ்க்கையின் சில சிறந்த பாடல்களையும் பதிவு செய்தார். புது முகம் படத்திலிருந்து "கண்ணுக்கு மை அழகு" (1993) ரஹ்மான் இசையமைத்திருப்பது அதன் பாடல் உள்ளடக்கம் மற்றும் விளக்கக்காட்சி ஆகியவற்றால் பாராட்டப்பட்டது. 2005 வரை தமிழில் பாடல்களைத் தாக்கிய அவர், 1986 முதல் 2005 வரை பல பக்தி மற்றும் நாட்டுப்புறப் பாடல்களைப் பாடினார், 1990 முதல் 2005 வரை பல நேரடி நிகழ்ச்சிகளையும் செய்தார்.
# பி. சுசீலா

## தொழில்

### மறுபிரவேசம்: 2005– தற்போது வரை

72 ஆண்டுகளுக்கு முன்பு வெளியான தனது சொந்த பாடலான ரக்ஷ ரக்ஷ ஜெகன்மாதாவுக்கு தனது குரலை வழங்குவதன் மூலம் சுசீலா மீண்டும் வந்து, அமலா பால் நடித்த ஆதாய் படத்திற்கான தனிப்பாடலாக வெளியிடப்பட்டது.
# பி. சுசீலா

## பி. சுசீலா அறக்கட்டளை: 2008 - தற்போது வரை

2008 ஆம் ஆண்டில் உருவாக்கப்பட்ட பி. சுசீலா அறக்கட்டளை, மாதாந்திர ஓய்வூதியக் கட்டணத் திட்டத்தைக் கொண்டுள்ளது, மேலும் தேவைப்படும் சில இசைக்கலைஞர்கள் இதன் மூலம் பயனடைகிறார்கள். ஒவ்வொரு நவம்பர் 13 ம் தேதியும் ஒரு இசை நிகழ்ச்சி நடைபெறும், இதன் போது ஒரு குழுவால் தேர்ந்தெடுக்கப்பட்ட ஒரு மூத்த கலைஞருக்கு(கள்) வாழ்நாள் சாதனையாளர் விருதுகள் மற்றும் பி சுசீலா டிரஸ்ட் விருது வழங்கப்படுகிறது. கச்சேரியின் நடவடிக்கைகள் அறக்கட்டளை பராமரிப்பை நோக்கி செல்லும்.  
இதுவரை வாழ்நாள் சாதனையாளர் விருதுகள் டி.எம்.சவுந்தரராஜன் மற்றும் பி.பி.சீனிவாஸ் ஆகியோருக்கு வழங்கப்பட்டுள்ளன . அறக்கட்டளையின் விருதுகளை இதுவரை பெற்றவர்கள் எஸ். ஜானகி, வாணி ஜெயராம், எல். ஆர். ஈஸ்வரி, பி. ஜெயச்சந்திரன், எஸ். பி. பாலசுப்பிரமணியம் மற்றும் கே. ஜே. யேசுதாஸ்.
# பி. சுசீலா

## கின்னஸ் உலக சாதனைகள்

28 ஜனவரி 2016 அன்று சரிபார்க்கப்பட்டபடி, 1960 களில் இருந்து ஆறு இந்திய மொழிகளில் 17,695 தனி, டூயட் மற்றும் கோரஸ் ஆதரவு பாடல்களை சுசீலா பதிவு செய்துள்ளதாக கூறப்படுகிறது, சில இழந்த ஆரம்ப பதிவு செய்த பாடல்களை கணக்கிடவில்லை. இந்திய மொழிகளில் பெரும்பாலான பாடல்களைப் பாடியதற்காக கின்னஸ் உலக சாதனை புத்தகம் மற்றும் ஆசியா புக் ஆஃப் ரெக்கார்ட்ஸ் ஆகிய இரண்டிலும் இப்போது அவர் அங்கீகரிக்கப்பட்டுள்ளார்.
# பி. சுசீலா

## புள்ளிவிவரம்

### தெலுங்கு

தெலுங்கில் 12000 க்கும் மேற்பட்ட பாடல்களை சுசீலா பாடியுள்ளார் . தெலுங்கில் எஸ். பி. பாலசுப்பிரமண்யத்தின் முதல் டூயட் பி சுசீலாவுடன் இருந்தது. எஸ்பிபி தனது முதல் பாடலை என்னுடன் பாடினார் என்று புகழ்பெற்ற பி. சுஷீலா கூறுகிறார், எஸ்பிபி அவர்களுடன் தெலுங்கில் மட்டுமே 3000 பாடல்களுக்கு மேல் டூயட் பாடி இருக்கிறார் . கே. வி. மகாதேவன் இசையில் 2000 க்கும் மேற்பட்ட பாடல்களை அவர் பதிவு செய்துள்ளார். கே. சக்ரவர்த்தி இசையிலும் 2000 க்கும் மேற்பட்ட பாடல்களைப் பதிவு செய்துள்ளார். தெலுங்கு பாடல்களுக்காக மூன்று தேசிய விருதுகளை வென்றார்.
# பி. சுசீலா

## புள்ளிவிவரம்

### தமிழ்

அவர் பக்திப் பாடல்கள் உட்பட 6000 க்கும் மேற்பட்ட பாடல்களை தமிழில் பாடியுள்ளார் . டி. எம். சௌந்தரராஜன்னுடன் சுமார் 1000 டூயட் பாடல்களைப் பாடியுள்ளார் . எம்.எஸ்.வி இசையில் 1500 க்கும் மேற்பட்ட பாடல்களையும் வழங்கினார் . அவர் தமிழ் பாடல்களுக்காக இரண்டு தேசிய விருதுகளை வென்றார். 1500 -க்கும் மேற்பட்ட கண்ணதாசன் பாடல்களை பாடி இருக்கிறார் .
# பி. சுசீலா

## புள்ளிவிவரம்

### கன்னடம்

கன்னடத்தில் 1200 க்கும் மேற்பட்ட பாடல்களை சுசீலா பதிவு செய்துள்ளார் . அவர் கண்டசாலா மற்றும் பி.பி. சீனிவாஸ் ஆகியோருடன் ஏராளமான டூயட் பாடல்களையும், புகழ்பெற்ற நடிகரும் பாடகருமான டாக்டர் ராஜ்குமாருடன் ஒரு சில டூயட் பாடல்களையும் நிகழ்த்தியுள்ளார் . பிபி ஸ்ரீனிவாஸுடனான அவரது டூயட் கன்னடத் திரைப்படத் துறையின் சில பசுமையான பாடல்களாகக் கருதப்படுகிறது . எஸ்பி பாலசுப்ரமணியத்தின் முதல் கன்னட பாடல் "Nakkare adhe Swarga" இருந்து Kanasido Nanasido ஒரு டூயட் பாடலாகும்.
# பி. சுசீலா

## புள்ளிவிவரம்

### மலையாளம்

அவர் மலையாளத்தில் 1200 க்கும் மேற்பட்ட பாடல்களைப் பாடியுள்ளார். இசைக்கலைஞர் தேவராஜன் அவருக்கு 300 க்கும் மேற்பட்ட பாடல்களை (அனைத்து மொழிகளிலும்) வழங்கினார்.
# பி. சுசீலா

## புள்ளிவிவரம்

### பிற மொழிகள்

இந்தியில் 100 திரைப்படப் பாடல்கள், சமஸ்கிருதத்தில் 120 பக்தி பாடல்கள், சிங்கள மொழியில் 9 திரைப்படப் பாடல்கள் உட்பட 300 க்கும் மேற்பட்ட பாடல்களை சுசீலா பாடியுள்ளார். அவர் பெங்காலி மொழியிலும் பாடினார். பஞ்சாபி, துலு, பதுகா மற்றும் ஒரியா பாடல்கள்.
# பி. சுசீலா

## விருதுகள்

- கம்பன் புகழ் விருது, 2016 வழங்கியது: கொழும்புக் கம்பன் கழகம், இலங்கை
- இந்திய அரசின் பத்ம பூஷன் விருது - ஜனவரி 2008
- தேசிய அளவில் மிகச்சிறந்த பின்னணிப் பாடகி விருது ஐந்து தடவைகள்
- ஆந்திர மாநில அரசினரின் விருது *ரகுபதி பெங்கையா விருது* (2001)
- தமிழக அரசின் கலைமாமணி விருது-1979
# பி. சுசீலா

## பி. சுசீலா பாடிய சில பாடல்கள்:

- ஆலயமணியின் (பாலும் பழமும்)
- யாருக்கு மாப்பிள்ளை (பார்த்தால் பசி தீரும்)
- பார்த்தால் பசி (பார்த்தால் பசி தீரும்)
- காவேரி ஓரம் (ஆடிப்பெருக்கு)
- இளமை கொலுவிருக்கும் (ஹலோ மிஸ்டர் ஜமின்தார்)
- தண்ணிலவு (படித்தால் மட்டும் போதுமா)
- முத்தான முத்தல்லவோ (நெஞ்சில் ஓர் ஆலயம்)
- அமுதைப் பொழியும் (தங்கமலை ரகசியம்)
- பருவம் எனது (ஆயிரத்தில் ஒருவன்)
- தூது செல்ல (பச்சை விளக்கு)
- பக்கத்து வீட்டு (கற்பகம்)
- நெஞ்சத்திலே நீ (சாந்தி)
- லவ்பேர்ட்ஸ் (அன்பே வா)
- அத்தான் என் அத்தான் (பாவமன்னிப்பு)
- சிட்டுக்குருவி (புதியபறவை)
- அத்தை மகனே (பாத காணிக்கை)
- கண்ணன் வருவான் (பச்சை விளக்கு)
- கொஞ்சி கொஞ்சி (கைதி கண்ணாயிரம்)
- ஆயிரம் பெண்மை (வாழ்க்கைப் படகு)
- ஆடாமல் ஆடுகிறேன் (ஆயிரத்தில் ஒருவன்)
- நினைக்கத் தெரிந்த மனமே (ஆனந்த ஜோதி)
- நீ இல்லாத (தெய்வத்தின் தெய்வம்)
- அழகே வா (ஆண்டவன் கட்டளை)
- உன்னைக் காணாத (இதய கமலம்)
- என்னை மறந்ததேன் (கலங்கரை விளக்கம்)
- இதுதான் உலகமா (ஆடிப்பெருக்கு)
- கண்ணிழந்த (ஆடிப்பெருக்கு)
- மாலைப் பொழுதின் (பாக்கியலெட்சுமி)
- மலரே மலரே (தேன் நிலவு)
- மன்னவனே (கற்பகம்)
- நாளை இந்த வேளை (உயர்ந்த மனிதன்)
- நான் உன்னை வாழ்த்தி பாடுகிறேன் (நூற்றுக்கு நூறு)
- காதல் சிறகை (பாலும் பழமும்)
- ஆண்டவனே உன் (ஒளிவிளக்கு)
- ராமன் எத்தனை (லெட்சுமி கல்யாணம்)
- தங்கத்திலே ஒரு (பாகப்பிரிவினை)
- சொன்னது நீ தானா (நெஞ்சில் ஓர் ஆலயம்)
- என்ன என்ன (வெண்ணிற ஆடை)
- அத்தானின் முத்தங்கள் (உயர்ந்த மனிதன்)
- காட்டுக்குள்ளே திருவிழா (தாய் சொல்லைத் தட்டாதே)
- அத்தை மகள் (பணக்கார குடும்பம்)
- பாலிருக்கும் (பாவமன்னிப்பு)
- பார்த்த ஞாபகம் (புதிய பறவை)
- உன்னை ஒன்று (புதிய பறவை)
- என்னை பாட வைத்தவன் (அரசகட்டளை)
- அம்மம்மா காற்று வந்து (வெண்ணிற ஆடை)
- காண வந்த (பாக்யலெட்சுமி)
- மறைந்திருந்து (தில்லானா மோகனாம்பாள்)
- பச்சை மரம் (ராமு)
- தேடினேன் வந்தது (ஊட்டி வரை உறவு)
- சிட்டுக்குருவிக்கென்ன (சவாலே சமாளி)
- இரவுக்கு ஆயிரம் (குலமகள் ராதை)
- உனக்கு மட்டும் (மணப்பந்தல்)
- தமிழுக்கும் அமுதென்று (பஞ்சவர்ணக்கிளி)
- வெள்ளிக்கிழமை (நீ)
- ரோஜா மலரே (வீரத்திருமகன்)
- ஹலோ மிஸ்டர் (ஹலோ மிஸ்டர் ஜமின்தார்)
- தாமரைக் கன்னங்கள் (எதிர்நீச்சல்)
- காத்திருந்த கண்களே (மோட்டார் சுந்தரம் பிள்ளை)
- மதுரா நகரில் (பார் மகளே பார்)
- அனுபவம் புதுமை (காதலிக்க நேரமில்லை)
- என்னருகே நீ இருந்தால் (திருடாதே)
- காற்று வந்தால் (காத்திருந்த கண்கள்)
- மெளனமே பார்வையாய் (கொடி மலர்)
- பால் வண்ணம் (பாசம்)
- போகப் போகத் தெரியும் (சர்வர் சுந்தரம்)
- வளர்ந்த கலை (காத்திருந்த கண்கள்)
- பார்த்தேன் சிரித்தேன் (வீரத்திருமகள்)
- ஒருத்தி ஒருவனை (சாரதா)
- ஒரே கேள்வி (பனித்திரை)
- நெஞ்சம் மறப்பதில்லை (பனித்திரை)
- இயற்கை என்னும் (சாந்தி நிலையம்)
- ஒரு காதல் தேவதை (சாய்ந்தாடம்மா சாய்ந்தாடு)
- யாதும் ஊரே (நினைத்தாலே இனிக்கும்)
- ஆயிரம் நிலவே வா (அடிமைப் பெண்)
- மாதமோ ஆவணி (உத்தரவின்றி உள்ளே வா)
- என் கண்மணி (சிட்டுக்குருவி)
- விழியே கதையெழுது (உரிமைக் குரல்)
- தங்கத் தோணியிலே (உலகம் சுற்றும் வாலிபன்)
- மஞ்சள் நிலாவுக்கு (முதல் இரவு)
- பேசுவது கிளியா ( பணத்தோட்டம்)
- அன்று வந்ததும் (பெரிய இடத்துப் பெண்)
- அன்புள்ள மான்விழியே (குழந்தையும் தெய்வமும்)
- வாழ நினைத்தால் (தாயில்லாமல் நானில்லை)
- அடுத்தாத்து அம்புஜத்த (எதிர் நீச்சல்)
- அமைதியான நதியினிலே (ஆண்டவன் கட்டளை)
- நான் மலரோடு (இரு வல்லவர்கள்)
# அதிநுண்ணுயிரி

**அதிநுண்ணுயிரி** அல்லது **முகிழுயிரி** (Protists) என்பது விலங்கு, தாவரம், பூஞ்சை அல்லாத பல்வேறுபட்ட மெய்க்கருவுயிரி சார்ந்த நுண்ணுயிரிகளைக் குறிக்கும். இவை அனைத்தும் எளிமையான அமைப்பைக் கொண்டவை என்பதைத் தவிர இயற்கையான தனிக்குழுவாக அமைவதில்லை.. இவை இயற்கையாக ஒரு குழுவாக இல்லாதிருப்பினும், வசதிக்காக ஒரே குழுவில் வகைப்படுத்தப்பட்டுள்ளன. இவை சிறப்பமைவு கொண்ட இழையங்கள் அற்ற, பொதுவாக தனிக்கல (ஒருகல உயிரினங்களாகவோ, அல்லது தனிக்கலக் கூட்டங்களாகவோ (unicellular-colonial) இருக்கலாம்  
*முகிழுயிரி (protista)* எனும் சொல்லை முதன்முதலில் ஏர்ன்ஸ்ட் ஹேக்கல்தான் 1866 இல் பயன்படுத்தினார். இவரால் உருவாக்கப்பட்ட மூன்று திணைக்களங்களைக் கொண்ட அறிவியல் வகைப்பாட்டில், தாவரம், விலங்கு ஆகிய இரு திணைக்களங்களும், அவ்விரு திணைக்களங்களுக்குள் அடங்காத அனைத்து நுண்ணுயிரிகளும் புரொட்டிஸ்டா வகையிலும் சேர்க்கப்பட்டிருந்தன. பின்னர் 1938 இல் ஹேர்பேர்ட் கோப்பலாண்ட் என்பவரால் உருவாக்கப்பட்ட வகைப்பாட்டில், மெய்க்கருவுயிரிகளான நுண்ணுயிரிகள் மட்டுமே புரொட்டிஸ்டா வகைக்குள் கொண்டு வரப்பட்டு, ஏனைய நிலைக்கருவிலி நுண்ணுயிரிகள் மொனேரா என்னும் திணைக்களத்திற்குள் அடக்கப்பட்டன. இராபர்ட் வீட்டேகர் என்பவரால், 1969 இல் உருவாக்கப்பட்ட ஐந்து திணைக்களங்களைக் கொண்ட அறிவியல் வகைப்பாட்டில், இவை முகிழுயிரி என்னும் திணைக்களத்தைச் சேர்ந்த ஒரு தனித் திணைக்களமாக பாகுபடுத்தபட்டன.2004 இல் தோமஸ் கவாலியர்-ஸ்மித் இனால் உருவாக்கப்பட்ட வகைப்பாட்டில், புரோட்டிஸ்டா என்ற திணைக்களம் இல்லாது செய்யப்பட்டு, மாற்றாக அத்திணைக்களத்திலிருக்கும் நுண்ணுயிரிகள் மூத்தவிலங்கு, குரோமிஸ்டா என்னும் இரு திணைக்களத்திற்குள் கொண்டு வரப்பட்டன. 2015 இல் உருகீரோவும் ஏனையோரும் உருவாக்கிய வகைப்பாட்டிலும், அதிநுண்ணுயிரிகள் இவ்வாறு இரு திணைக்களங்களாகவே உள்ளன.  
இலின் மார்குலிசின் வகைபாட்டு முறையில், *முகிழுயிரி* எனும் சொல் நுண்ணுயிரிகளுக்காக மட்டுமே ஒதுக்கப்பட்டது. என்றாலும், பலகல முழுக்கருவன் உயிரிகளாகிய செம்பாசி, கடற்பூண்டு, கோழைப் பூஞ்சைகள் அடங்கிய மேலும் விரிந்த உயிரிகளுக்குப் ***புரோட்டாக்டிசுட்டா*** (*Protoctista*) எனும் திணைக்களம் ஒதுக்கப்பட்டுள்ளது.பிறர், மற்ற மரபான திணைக்களங்களுக்குள் அடக்கமுடியாத அனைத்து நுண்ணுயிரிகளையும் பருவுயிரிகளையும் சேர்த்த முழுக்கருவன் உயிரிகளைப் பரவலாகக் குறிக்க, முகிழி ( *protist*) எனும் சொல்லைப் பயன்படுத்துகின்றனர்.  
கவைப்பிரிவு வகைபாட்டு முறைகளில், இந்தவகை முழுக்கருவன் உயிரிகள் அனைத்தையும் விரிவாக உள்ளடக்கிய இணைதொகுதிக் குழுவேதும் இல்லை.  
கவைப்பிரிவு வகைபாட்டில், முகிழுயிரிகளின் உள்ளடக்க உயிரிகள் பல மீக்குழுக்களில் பிரிக்கப்பட்டுள்ளன. அவை, சார் மீக்குழு(SAR மீக்குழு), தொல்கணிகங்கள்(Archaeplastida), எக்சுகவேட்டா(Excavata), ஒபிசுத்தோகோண்டா(Opisthokonta)) என்பனவாகும். "முகிழுயிரி (Protista)", *புரோட்டாக்டிசுட்டா (Protoctista)*, "முன்னுயிரி (Protozoa)" ஆகிய சொற்கள் வழக்கிறந்தனவாக கருதப்படுகின்றன. எனினும், முகிழி ("protist") எனும் சொல் மட்டும் அனைத்து முழுக்கருவன் நுண்ணுயிரிகளையும் குறிக்க, தொடர்ந்து பயன்பாட்டில் உள்ளது. எடுத்துகாட்டாக, "முகிழி நோயீனி" எனும் சொற்றொடர் குச்சுயிரியோ நச்சுயிரியோ இடைநிலை உயிரியோ நச்சுயிரியனோ அல்லாத நோயை உருவாக்கும் நுண்ணுயிரிகளைக் குறிக்கிறது.
# அதிநுண்ணுயிரி

## உட்பிரிவுகள்

முகிழுயிரிகள் முன்பு பலகுழுக்களாக அவற்றின் உயர்திணைக்களங்களின் ஒற்றுமையை வைத்துப் பின்வருமாறு பிரிக்கப்பட்டன:  
**மூத்தவிலங்கு** (Protozoa): விலங்கு-போன்ற ஒருகல சார்பூட்ட உயிரி மூத்தவிலங்கு வகை. இது மேலும் அதன் இயங்குமுறையை வைத்துப் வெவ்வேறு நகரும் உயிரி வகைகளாகப் பிரிக்கப்பட்டன. அவையாவன **கசையிழை அல்லது புற இழை கொண்ட உயிரிகள்** (Flagellata), **நுண்மயிர் அல்லது பிசிர் இழைகள் கொண்ட உயிரிகள்** (Ciliophora), **உயிர்க்கல உண்ணிகளாகிய அமீபாக்கள்** (amoeba), **விதைத்தூள் அல்லது நுண்வித்தி உருவாக்கும் உயிரிகள்** (Sporozoans)'' ஆகும்.  
**முதல்நிலைத்திணை உயிரி ((Protophyta or Thallophyta)**: தாவரம்-போன்ற **தன்னூட்ட உயிரி** (autotrophic) முன்நிலைத்திணைவகை. இவை பெரும்பாலும் ஒருகல அல்காக்களாகும்.  
**காளான்கள் (Molds)**: பூஞ்சை-போன்ற **அழுகலுண்னிவகை** (saprophytic) உயிரிகளாகும். அவை கோழைக் காளான்களும் (பசைக் காளான்கள்) நீர்க்காளான்களும் ஆகும்.  
சில முகிழுயிரிகள், இருதிணைவகை முகிழுயிரிகள் எனவும் சிலவேளைகளில் அழைக்கப்பட்டன; இவை மூத்தவிலங்குயிரியிலும், அத்துடன் அல்கா அல்லது காளான்களிலும் (எ.கா. கசை அல்காக்கள் அல்லது கோழைக் காளான்கள்) வகைப்படுத்தப்பட்டன. இவற்றின் பெயர், பாசி, பூஞ்சை, நிலைத்திணைகளுக்கான பன்னாட்டுக் குறிமுறையிலோ இயங்குதிணைகளுக்கான பன்னாட்டுக் குறிமுறையிலோ அல்லது இரண்டிலுமோ வெளியிடப்பட்டன. கலப்பூட்டவகை உயிரினங்களாகிய யூகிலெனிடுகளும் டினோபிரியான்களும் இருவகைகளில் வகைபடுத்தப்பட்ட முரண்பாடு முகிழுயிரி எனும் திணைக்களம் உருவாகக் காரணமாகியது.  
இந்த மரபான உட்பிரிவுகள் புறத்தோற்றப் பொதுமைகளை வைத்துப் பெயரிடப்பட்டவை. இவை பின்னர் உயிரினங்களுக்கு இடையில் அமையும் படிமலர்ச்சித் தொடர்பைவைத்து தொகுதிமரபியல் சார்ந்து வகைப்படுத்தப்பட்டுள்ளன.  
புத்தியலான மூலக்கூற்றுப் பகுப்பாய்வு வகைப்பாட்டில் இதக்குழுவின் முந்தைய உறுப்பினர்களைப் பன்முகமான பல தொகுதிகளிலும் ஏன், மிகச் சேய்மையாக அமையும் தொகுதிகளிலும் கூட பிரித்து வேவ்வேறு இடங்களில் வகைபடுத்தப்பட்டுள்ளன. எடுத்துகாட்டாக, நீர்ப்பூசணங்கள் இப்போது ஒளிச்சேர்க்கைபுரியும் உயிருஇகளாகிய பழுப்புப் பாசிகளிலும் நீலப்பசும்பாசிகளிலும் கோழைப்பூசணங்கள் அமீபிய உயிரிகளிலும் (இதில் அமீபாக் குழுவின் சில உட்கணங்களே உள்ளன) "அமீபாயிடு" பேரினத்தின் கணிசமான எண்ணிக்கை உயிரிகள், இரிசாரியா குழுவிலும் அமீபியா தொகுதியிலும் பிற தொகுதிகளிலும் பிரித்து வகைபடுத்தப்பட்டுள்ளது.  
என்றாலும் இந்தப் பழைய சொற்களே முகிழுயிரிகளின் புறத்தோற்றவியலையும் சூழலியலையும் படிக்கும்போது பயன்பாட்டில் உள்ளன. எடுத்துகாட்டாக, மூத்தவிலங்கு (protozoa) எனும்சொல் படலமற்ற முகிழுயிரி சார்ந்த பல்லூட்ட இனங்களைக் குறிக்கப் பயன்படுகிறது.
# அதிநுண்ணுயிரி

## வகைபாடு

### வரலாற்றியலான வகைபாடுகள்

வோட்டிசெல்லா, கேயாசு. வோல்வாக்சு, கோரல்லினா, கான்ஃபெர்வால், உல்வா, சாரா (பாசியினம்), ஃபக்கசு எனும் சில பேரினங்களைத் தவிர, இலின்னேயசு கைவிட்ட முகிழுயிரி ஆய்வில் ஈடுபட்ட முன்னோடிகளில், இலீவன்கோயெக், ஓ. எஃப். மூல்லெர், சி. ஜி. எத்திரென்பர்கு, ஃபெலிக்சு துசார்தீன் ஆகியோர் அடங்குவர். நுண்ணுயிரிகளில் முதன்முதலில் வகைபடுத்தப்பட்ட குழுக்களாகThe விலங்குநுண்ணுயிரிகள் (Animalcules), இன்ஃபெசோரியா (Infusoria) ஆகியனவாகும்.செருமனி இயற்கையியலாளராகிய ஜார்ஜ் ஆகத்து கோல்டுஃபசு 1817 இல் கசையுயிரிகளையும் பவழங்களையும் குறிக்க, *முன்விலங்குயிரி (Protozoa) அல்லது முன்னுயிரி* எனும் சொல்லை அறிமுகப்படுத்தினார். சுவான், சுலைடன் இருவரின் உயிர்க்கலக் கோட்பாட்டுக்குப் பின்னர் (1838–39), இந்தக் குழு 1848 இல் கார்ல் வான் சீபொல்டால் ஒருகல் உயிரிகளாகிய போரமினிஃபெரா, அமீபியே ஆகிய முகிழுயிரிகளை உள்ளடக்கித் திருத்தப்பட்டது. ஜான் ஓகு 1860 இல் *புரோட்டாக்டிசுட்டா (Protoctista)* எனும் வகைபாட்டு வடிவத்தை முதலில் அறிமுகப்படுத்தி, முகிழுயிரிகள் அனைத்து ஒருகல முகிழ்நிலை நிலைத்திணைகலையும் இயங்குதிணைகளையும் (விலங்குகளையும்) உள்ளடக்க வேண்டுமென வாதிட்டார். இவர் புரோட்டாக்டிசுட்டாவை அன்று நடைமுறையில் இருந்த நிலைத்திணை, விலங்கு, கனிமத் திணைக்களங்களோடு கூடுதலாக நான்காம் திணைக்களமாக வரையறுத்தார்; .  
எர்பெர்ட் கோப்லேண்டு 1938 இல், குச்சுயிரிகள் போன்ற உயிரிகளை ஏக்கலின் முகிழுயிரி வகைபாட்டில் சேர்க்கப்பட்டுள்ளதாலும் அவை முதலி நிறுவிக்கொண்ட உயிரிகள் என்று பொருள்படும் புரோட்டாக்டிசுட்டா வகைபாட்டுடன் பொருந்தாமையாலும் ஓகுவின் பெயரீட்டைத் திருத்தினார். மாறாக, கோப்லேண்டின் வகைபாடு, கலக்கரு உள்ளமைந்த முழுக்கருவன் உயிரிகளாகிய நீலப்பசும் பாசிகளையும் பசும்பாசிகளையும் பூஞ்சைகளையும் உள்ளடக்கியது. இந்த வகைபாடு பின்னர் விட்டேக்கர் நான்கு திணைக்களங்களாக, பூஞ்சையையும் இயங்குதிணையையும் நிலைத்திணையையும் முகிழுயிரிகளை உள்ளடக்கிய முகிழ்திணையையும் வரையறுப்பதற்கான அடிப்படையை வழங்கியது. இருபதாம் நூற்றாண்டின் பிந்தைய கட்டத்தில் மூலக்கூற்று தொகுதிமரபியல் வகைபாடு உருவாகும் வரை, ஏற்கப்பட்ட உயிரியல் வகைபாடாக இந்த ஐந்து திணைக்களங்களே நிலவியது; அப்போது முகிழுயிரிகளோ அல்லது ஒற்றைக்கல உயிரிகளோ உறவுடைய தனிக்குழு சார்ந்த உயிரிகள் அல்ல என்பது தெளிவாக விளங்கியது அதாவது அவை ஒற்றைத் தொகுதிக்குழு சார்ந்த உயிரிகள் அல்ல என்பது தெளிவாகியது.
# இயந்திரத் துப்பாக்கி

. சுற்றியுள்ளவை பயன்படுத்தப்பட்ட வெற்றுத் தோட்டாக்கள்: ஜான் பிரவுன் வடிவமைப்பு நீண்டகாலம் பயன்பாட்டிலுள்ள வெற்றிகரமான வடிவமைப்பு ஆகும்.]]  
(மென் எந்திரத் துப்பாக்கி). கீழே: FN மாகு வகை (பொதுநோக்க எந்திரத் துப்பாக்கி).]]  
.]]  
**எந்திரத் துப்பாக்கி** *(machine gun)* அல்லது **இயந்திரத் துப்பாக்கி** என்பது ஒரு முழுத் தன்னியக்க சுடுகலன் ஆகும். இது நிலையாக நிறுவப்படலாம் அல்லது இயங்கும் வகையாகவும் அமையலாம். இவை ஒரு மணித்துளியில் 300 தடவை முதல் 1800 தடவைவரை தொடர்ந்து சுடும். இதற்கான குண்டுகள் சுடுகலத் தேக்கத்தில் இருந்தோ கவச வெடிமருந்துப் பட்டையில் இருந்தோ வேண்டிய குண்டுகளைப் பெறப்படும். என்றாலும், அனைத்து தன்னியக்கச் சுடுகலன்களும் எந்திரத் துப்பாக்கிகள் ஆகமாட்டா. சிற்றெந்திரத் துப்பாக்கிகள், தன்னியக்கச் சுழல்துப்பாக்கிகள், முற்றுகைத் துப்பாக்கிகள், தன்னியக்க வீச்சுத் துப்பாக்கிகள், எந்திரக் குறுந்துப்பாக்கிகள் ஆகியவை முழுமையாக தன்னியக்கமாகச் செயல்படலாம் என்றாலும் இவை தொடர்ச்சியாகச் சுட வடிவமைக்கப்படவில்லை. படைத்துறையின் மிகுவேகத் துப்பாக்கி வகையான எந்திரத் துப்பாக்கிகள், பின்னணிக் காப்பு ஆய்தங்களாக வடிவமைக்கப்பட்டவையாகும். இவை பொதுவாக, தனிநிறுவல் அமைப்பில் இருந்தோ அல்லது தரையில் நிறுவப்பட்டுள்ள இருகாலிகள் அல்லது முக்காலிகள் மீது வைத்தோ சுடப் பயன்படுத்தப்படுகின்றன. பல எந்திரத் துப்பாக்கிகள் பட்டையூட்டக் குண்டுகளையோ திறந்த வீச்சுக் குண்டுகளையோ எறியும் தனி அமைப்புகளைப் பயன்படுத்துகின்றன. இவ்வமைப்புகள் சுழல்துப்பாக்கிகளில் அமைவதில்லை.  
முதல் எந்திரத் துப்பாக்கி இராம் மேக்சிம் என்பவரால் 1884 ஆம் ஆண்டில் கண்டுபிடிக்கப்பட்டது. இது மேக்சிம் துப்பாக்கி எனப்பட்டது.  
ஐக்கிய அமெரிக்கத் துப்பாக்கிச் சட்டத்தில், "எந்திரத் துப்பாக்கி என்பது அளவீட்டைச் சாராமல் ஓரிழுப்பில் ஒன்றுக்கும் மேற்பட்ட குண்டுகளைச் சுடும் ஆய்தமாகும்." எளிய கருவியாலோ அல்லது உறுப்பாலோ ஆல்லது ஒரு பகுதியாலோ நிலவும் சுடுகலனைத் திருத்தி எந்திரத் துப்பாக்கியாக செயல்படவைத்தாலும் அதுவும் எந்திரத் துப்பாக்கியாகும். அமெரிக்கக் கூட்டரசின் பல மாநிலங்களில் எந்தவொரு சட்டமும் தனிக் குடிமகன் எந்திரத் துப்பாக்கி வைத்திருப்பதைச் சட்டத்திற்குப் புறம்பானதாக்க் கருதமுடியாது. ஆனால் இவை தேசியச் சுடுகலன் சட்டப்படி, இலச்சினை வரியைக் கட்டிப் பதிவு செய்யப்பட்டிருக்கவேண்டும். இப்போது சுட்டுகல ஆயுத உரிமையாளர் காப்புச் சட்டம், 1986 இன் அண்மையத் திருத்த்த்தின்படி, தனியருக்காக புதிதாக எந்திரத் துப்பாக்கி செய்தல் தடைசெய்யப்பட்டுள்ளது. ஆனால், மூதாதையரின் துப்பாக்கியை பரிமாறலாம்.
# இயந்திரத் துப்பாக்கி

## இயக்குதல்

அனைத்து எந்திரத் துப்பாக்கிகளும் பின்வரும் இயக்கச் சுழற்சியைப் பின்பற்றுகின்றன:  
- கையாலோ மின்முறையாலோ சுடுநெம்பால் மரையாணிக் குதிரையை பின்னோக்கி பிடிகொழுவுடன் மரையாணிக் குதிரை இணையும்வரை இழுத்தலும் முடுக்கி அதை முன்னோக்கிச் செலுத்தும்வரை பின்னிருப்பிலேயே நிலைநிறுத்தலும்
- புது தடவை சுடுதலுக்கான வெடிமருந்தை ஊட்டி, மரையாணிக் குதிரையை பூட்டுதலும்
- பயனாகிய உறையை கலனில் இருந்து கழற்றி மரையாணி பின்னகரும்போது வெளியே எறிதல்
- அடுத்த தடவை சுடுதலுக்கான வெடிமருந்தை சுடுகலனில் ஊட்டுதல். வழக்கமாக, பின்னுதைப்புச் சுருள்வில் இழுவிசை மரையாணியைப் பின்னுக்குத் தள்ளிவிடுகிறது. அப்போது ஒரு நெம்புருள் ஊட்டும் அமைப்பில் அல்லது வெடிமருந்துப் பட்டை அல்லது பேழையில் இருந்து புதுதடவைக்கான வெடிமருந்தை உந்தித் தள்ளுகிறது.
- இயக்குபவர் முடுக்கியைச் செயற்படுத்தும்வரை, இந்தச் சுழற்சி மீள மீள நிகழும். முடுக்கியை விடுவித்ததும் பிடிகொழுவில் இணைந்து முடுக்கி இயங்கமைப்பை மீளமைக்கும். அப்போது ஆயுதம் சுடுவதை நிறுத்திவிட்டு மரையாணிக் குதிரை முழுதும் பின்னோக்கி அமையும்.  
இந்த இயக்கச் சுழற்சி, சுடுகலனை செயல்படுத்தும் இயங்கமைப்பைச் சாராமல், அனைத்துத் தன்னியக்கச் சுடுகலன்களுக்கும் அடிப்படையானதாகும்.
# சூதாட்டம்

**சூதாட்டம்** (Gambling) என்பது, பணம் அல்லது வேறு பெறுமதியான பொருட்களைப் பணயமாக வைத்து ஆடுகின்ற, நிச்சயமற்ற விளைவைக் கொடுக்கக்கூடிய ஒரு விளையாட்டு வகை ஆகும். இதன் அடிப்படை நோக்கம் பணயமாக வைக்கப்பட்ட பணம் அல்லது பொருளிலும் கூடிய பெறுமதியான பணத்தையோ, பொருளையோ அடைவதாகும். பொதுவாக இதன் பெறுபேற்றைக் குறுகிய காலத்துக்குள் அறியக்கூடியதாக இருக்கும். சில நாடுகளில் சூதாட்டம் சட்டத்தால் தடை செய்யப்பட்டுள்ளது. வேறு சில நாடுகள் இதனைக் கட்டுப்பாட்டுடன் அனுமதிக்கின்றன. பல சமூகங்களில் சூது ஒரு தீய பழக்கமாகவும், விலக்கி வைக்கவேண்டிய ஒன்றாகவும் கொள்ளப்படுகின்றது. கத்தோலிக்க, யூத மரபுகளில் சூதாட்டத்துக்காக குறிப்பிட்ட நாட்களை ஒதுக்கும் வழக்கம் இருந்தது. ஆனால் அவர்களுடைய மதங்கள் சூதாட்டத்தை ஏற்றுக்கொள்வதில்லை. சூதாட்டத்தினால் விரும்பத்தகாத பல சமூக விளைவுகள் ஏற்படுகின்றன. இதனாலேயே பல நாடுகள் சூதாட்டத்தைக் கட்டுப்படுத்துகின்றன. சில இஸ்லாமிய நாடுகளும், வேறு சில நாடுகளும் சூதாட்டத்துக்கு முற்றாகவே தடை விதித்துள்ளன.  
இந்து சமய நூல்களும், தமிழில் தோன்றிய நீதி நூல்கள் பலவும் சூதாட்டத்தில் ஈடுபடாடாதிருக்கும்படி அறிவுறுத்துகின்றன. இந்தியாவின் பழைய நூல்களான மகாபாரதக் கதையும், நளன் கதையும் சூதினால் விளைந்த கேட்டையே அடிப்படையாகக் கொண்டு அமைந்தவை.  
சூதாட்டத்தில் பல மத முன்னோக்குகள் கலந்திருக்கின்றன.
# சூதாட்டம்

#### மகாபாரதத்தில் சூதாட்டம்

பழங்கால இந்தியரிடையே சூதாட்டத்தின் புகழ் பற்றியும், சூதாடிகளின் புலம்பல்கள் பற்றியும் மகாபாரதம் போன்ற பண்டைய இந்துக் காவியங்கள் சாட்சி கூறுகின்றன. எனினும், கி.மு. 4 ஆம் நூற்றாண்டின் அர்த்தசாஸ்திரம் (Arthashastra) எனும் நூல், சூதாட்ட வரி மற்றும் சூதாட்டக் கட்டுப்பாடுகள் பற்றி விரித்துரைக்கிறது.
# சூதாட்டம்

#### யூதத்தில் சூதாட்டம்

பண்டைய யூத அதிகாரிகள் சூதாட்டம் எனும் பெயரைக் கேட்டாலே முகம் சுழித்தனர். சூதாட்டத்தை அவமரியாதையாகக் கருதினர். மேலும், தொழில்முறை சூதாட்டக்காரர்களுக்கு எதிராக நீதிமன்றத்தில் சாட்சியமளித்தனர்.
# சூதாட்டம்

#### கத்தோலிக்கத்தில் சூதாட்டம்

கத்தோலிக்க திருச்சபைக் கூற்றுகளின்படி, அனைத்து நிலை சூதாட்டப் போட்டியாளர்களுக்கும் வெற்றி பெற ஒரு நியாயமான வாய்ப்பு இருக்கிறது. இதில் இயற்கையில் மோசடி ஏற்பட வாய்ப்பு இல்லை. போட்டியில் பங்கேற்கும் கட்சிகள் அல்லது போட்டியாளர்களுக்கு (பந்தயத்தின் சூட்சும அறிவை பந்தயக்காரர்களோ அல்லது போட்டியாளர்களோ பகிரங்கமாக வெளிப்படுத்தாவிட்டால்) பந்தயத்தின் முடிவு பற்றிய உண்மையான அறிவோ அல்லது விழிப்புணர்வோ இருக்க வாய்ப்பு இல்லை. இவ்வகை சூதாட்டங்கள் நியாயமான சூதாட்டங்களாகக் கருதப்படுகின்றன. எனவே, சூதாட்டங்கள் எதுவரை நியாயமானதாக இருக்கிறதோ அதுவரை, சூதாட்டத்திற்கு தார்மீகத் தடை ஏதும் இல்லை என்ற நிலை கத்தோலிக்கத்தில் உள்ளது.  
பால்சாக்கின். கருத்துப்படி, சூதாட்டம் அடிக்கடி சமூக எதிர் விளைவுகளை ஏற்படுத்துவதாகவே உள்ளது என்று நையாண்டித் தாக்குதல் செய்கிறார். இந்த சமூக மற்றும் மதக் காரணங்களுக்காக, பெரும்பாலான சட்ட வரம்புகள் சூதாட்டத்தை கட்டுப்படுத்துகின்றன என்று, பாஸ்கல் வாதிட்டு அதையே பரிந்துரைக்கின்றார்.
# சூதாட்டம்

#### சுமுக சூதாட்ட நிபந்தனைகளும், எல்லைகளும்:

- பந்தயக்காரர் அல்லது சூதாட்டக்காரர், தான் தோல்வி அடையும்போது இயலும் நிலையோடிருந்தாலோ அல்லது திறந்த மனதுடன் செலவுசெய்யக்கூடிய நிலையிலிருந்தாலோ அது இயல் நிலை சூதாட்டம் எனப்படும். இது ஏற்புடைய நிலை ஆகும்.
- சூதாட்டக்காரர், தன் வரம்பை அடைந்ததும் சூதாட்டத்தை நிறுத்திவிட்டால் அது ஏற்புடைய நிலை ஆகும்.
- சூதாட்டம் ஒருவருக்கு தன்முனைப்பாற்றல் பயன்பாடு கொடுக்கக்கூடியதாகவும், உற்சாகம் அளிக்கக்கூடியதாகவும், பொழுதுபோக்காகவும் இருக்கும் வரை அது ஏற்புடைய நிலை ஆகும்.
- ஒருவருக்கு தனிப்பட்ட முறையில் லாபமோ அல்லது பெரும் பொருள் வரவோ அளிக்காத வரையிலும், பணத்தின் மீது மோகமோ அல்லது வெறியோ ஏற்படுத்தாத வரையிலும், சூதாட்டத்தில் அது ஏற்புடைய நிலை ஆகும்.
- ஒருவருக்கு வாழ்க்கை அளிக்கும் வாழ்வாதாரமாக இருக்கும்போது சூதாட்டம் ஒரு ஏற்புடைய நிகழ்வு ஆகும்.
அடிப்படையில், கத்தோலிக்க ஆயர்கள், கேளிக்கை விடுதிகளிலிலும், பொது ஆடரங்கங்களிலும் நடத்தப்படும் சூதாட்டங்களை எதிர்த்து வருகின்றனர். அதற்கு அவர்கள் வழங்கும் காரணங்கள்:
- சூதாட்டம் ஒரு போதைப் பொருள் போல் மக்களை மயக்கித் தன்பால் இழுக்கிறது.
- சூதாட்டமானது, பெரும்பாலும் மக்களை தனக்கு அடிமையாக்குகிறது.
- குறிப்பாக ஏழை மக்களிடையே அதிக அளவில் எதிர்மறை விளைவுகளை ஏற்படுத்துகிறது.
சூதாட்டத்தினால் மக்களிடையே தோன்றும் இரண்டாம் நிலை விளைவுகளாக மேற்கோள் காட்டப்படுபவை:
- வாழ்வாதாரத்தை ஒடுக்கும் கடன் சுமை அதிகரிப்பு
- விபச்சாரத் தொழில் தொடக்கம் மற்றும் விஸ்தரிப்பு
- பாரபட்ச்மின்றி தலைவிரித்தாடும் ஊழல்
- மக்களிடையே பொது ஒழுக்கமின்மை போன்றவை ஆகும்.
குறைந்தது ஒரு நிகழ்விலேனும், சூதாட்டத்தை எதிர்த்த ஒரு ஆயர், கேளிக்கை விடுதியோ, பொது ஆடரங்கமோ, நடத்த சூதாட்ட மையக் கட்டுமானத்திற்காகத் தன் நிலத்தை விற்ற நிகழ்வுகளும் உண்டு.  
தேவாலய பிங்கோ மற்றும் வருடாந்திர திருவிழாக்களில், பல தரப்பு வாடிகையாலர்களும் கலந்து கொண்டனர். அங்கு அவர்களுக்கு, கருப்பு ஜாக், ரவுலட்(Roulette) எனும் சிறுசில்லிவிளையாட்டு, கிராப்ஸ் (craps) விளையாட்டு, போக்கர்எனும் சீட்டுவிளையாட்டுபோன்றவற்றை ஏற்பாடு செய்து அவற்றின் மூலம் தம்முடைய தேவாலயங்களுக்கு நிதி திரட்டி வந்தனர். இந்நிலையில், தேவாலய வாடிக்கையாளர்களை சூதாட்ட மையங்கள் பெரிய அளவில் கவர்ந்திழுத்ததால், சில பாரிஷ் போதகர்கள், சூதாட்டங்களை எதிர்த்தனர்.
# சூதாட்டம்

#### இசுலாமியத்தில் சூதாட்டம்

இசுலாமிய உலகில் பல்வேறு ஷரியாஹ் எனும் இசுலாமியச் சட்ட முறைமைகள் இருப்பினும், 'உலேமா' எனும் இசுலாமிய அறிஞர்களிடையே இஸ்லாம் என்ற ஒருமித்த பண்பாட்டு நிலைமை நிலவி வருகிறது. அதன்படி, சூதாட்டம் இஸ்லாமியர்களுக்கு ஹராமாக்கப்பட்டுள்ளது. அதாவது சூதாட்டமானது இசுலாமியர்களுக்கு தடைசெய்யப்பட்ட பாவச் செயல் ஆகும்.  
இசுலாமியச் சட்ட முறைமைகளின் கூற்றுப்படி,முஸ்லீம் சட்ட வல்லுநர்கள், திருக்குர்ஆனின் கட்டளைப்படி, மதுவும், சூதாட்டமும், உம்மாஹ் எனும் முஸ்லீம் மக்களுக்கு தடை செய்யப்பட்டவை ஆகும். சூதாட்டத்தைக் குறிக்கும் இஸ்லாமிய சொல் மைசிர் (Maisir) என்பதாகும். மேலும் இதன் இரண்டாம் வரையறைப் பொருள் 'எளிதான பணம்' என்பதாகும்.  
இசுலாமியச் சட்ட முறைமைகளை முழு அளவில் செயல்படுத்தும், உலகின் பல பகுதிகளில், முஸ்லீம் சூதாடிகளுக்கு ஆச் (Aceh) எனும் தண்டனைகள் வழங்கப்படுகின்றன. தண்டனை வகைகள்:
- 12 கசையடிகள் அல்லது
- ஒரு வருட சிறைவாசம்
- அத்தகைய நடைமுறைகளுக்கு இடமளிக்கும் நபர்களுக்கு குறிப்பிட்ட அளவு அபராதம்
சில இஸ்லாமிய நாடுகள் சூதாட்டத்தைத் தடை செய்துள்ளன. பெரும்பாலான இஸ்லாமிய நாடுகள் சூதாட்டத்தைக் கட்டுப்படுத்துகின்றன.